**ПОЛИТИКА ЗА КОЛАЧИЊА НА УНИВЕРЗАЛНА ИНВЕСТИЦИОНА БАНКА АД БАНКА АД СКОПЈЕ**

**(**[**https://unibank.mk**](https://unibank.mk)**)**

1. **Што се колачиња?**

Колачињата се мали текстуални датотеки што веб-страната која ја посетувате ги поставува на Вашиот компјутер или мобилен уред заради чување на информации за Вашата посета. Овие текстуални датотеки можат да бидат прочитани од страна на веб-страната што ја посетувате и да помогнат во Вашата идентификација кога повторно ќе ја посетите истата веб-страна. Колачињата истекуваат по одреден временски период, кој може да биде во траење од неколку минути до повеќе од една година.

Постојат разни видови колачиња и тие обично се сортираат според **времетраењето**, **доменот на кој припаѓаат** и **намената (целта)**:

* Според времетраењето, колачињата се поделени во две категории: **за време на сесијата** и **трајни.** Колачињата **за** **време на сесијата** се привремени и се бришат кога ќе го затворите пребарувачот или по одреден период на неактивност, а **трајните** колачиња остануваат на Вашиот компјутер до датумот на истекување/времето утврдено од креаторот на колачињата.
* Според доменот на кој припаѓаат, колачињата се поделени во две категории: **поставени** **од сопственикот на доменот** што го посетувате и **поставени** **од трети страни**, односно од друг домен различен од оној што сте го посетиле.
* Повеќе информации за видот на колачињата што ги поставува УНИ Банка според намената (целта) може да прочитате во делот **„Кои колачиња ги користиме?“**

1. **Што прават колачињата?**

Колачињата содржат информации за Вашата посета на одредена веб-страна, но најчесто се користат за чување на избраните преференции, како што се јазик, големина на фонт, содржина на кошничката, поставки за приватноста и состојба на најавување. Колачињата не содржат лични или приватни податоци за Вас, но можат да соберат информации за Вашите навики на пребарување. Најчесто, колачињата го подобруваат Вашето корисничко искуство при пребарувањето, со тоа што спречуваат постојано да ја одбирате истата опција секогаш кога посетувате одредена веб-страна. Меѓутоа, веб-страните исто така користат колачиња кои служат за рекламирање согласно Вашите интереси врз основа на избраните преференции или содржините што сте ги посетиле.

1. **Дали можете да ги избришете колачињата?**

Да, можете да ги прегледате колачињата зачувани на Вашиот компјутер и да избришете некои од нив или сите. Секој пребарувач има различна постапка за бришење на колачињата.

Имајте предвид дека бришењето на колачиња може да влијае на Вашето корисничко искуство при повторна посета на одредена веб-страна.

*На пример, можеби ќе бидете принудени повторно да се најавите на веб страната, или можеби предметите внесени во Вашата кошничка ќе исчезнат.*

1. **Дали можете да го поставите пребарувачот да ги блокира колачињата?**

Да, повеќето пребарувачи Ви дозволуваат да наведете кои видови колачиња ги прифаќате или да ги одбиете сите колачиња. Бидејќи секој пребарувач е различен, еве неколку од најчестите: [Google Chrome](https://support.google.com/accounts/answer/61416?co=GENIE.Platform%3DDesktop&hl=en), [Microsoft Edge](https://privacy.microsoft.com/en-us/windows-10-microsoft-edge-and-privacy), [Mozilla Firefox](https://support.mozilla.org/en-US/kb/enable-and-disable-cookies-website-preferences), [Microsoft Internet Explorer](https://support.microsoft.com/en-gb/help/17442/windows-internet-explorer-delete-manage-cookies), [Opera](https://www.opera.com/help/tutorials/security/privacy/), [Apple Safari](https://support.apple.com/en-gb/safari).

За да го оневозможите следењето од Google Analytics на сите веб-страни, посетете ја <https://tools.google.com/dlpage/gaoptout>.

При посета на одредени веб-страни, може да видите порака која Ви препорачува да ги прифатите колачињата заради оптимално искуство со пребарувањето.

1. **Зошто користиме колачиња?**

Ние ги користиме колачињата со цел да го подобриме Вашето корисничко искуство на нашата веб-страна. Деталите се наведени подолу.

1. **Кои колачиња ги користиме?**

УНИ Банка користи **задолжителни**, **аналитички** и **маркетинг** колачиња.

* 1. **Задолжителни колачиња**

**Основни или привремени колачиња** кои се користат **со цел да ги добивате услугите кои сте ги побарале** преку нашата веб-страна. Без овие колачиња, услугите кои сте ги побарале нема да може да Ви бидат испорачани. Овие колачиња автоматски ќе бидат избришани од Вашиот компјутер со прекинување на тековната сесија или затворање на прелистувачот.

*На пример, овие колачиња се користат за запомнување на Вашите претходни активности (како што е пополнување на формулар) при враќање на нашата веб-страна за време на истата сесија.*

**Функционални или трајни колачиња** кои овозможуваат **разни корисни функции** на нашата веб-страна.

*На пример, овие колачиња се користат за:*

* *запомнување на опциите кои сте ги избрале при претходната посета на веб-страната, како што е јазик, Вашите интереси и приказот на веб-страната, со цел да не ги избирате повторно;*
* *запомнување одговори на прашања кои Ви ги поставува нашата веб-страна, како на пример одбивање да учествувате во прашалник за задоволството на корисниците, со цел да не Ви бидат поставени повторно;*
* *откривање дали некоја услуга веќе Ви била понудена;*
* *обезбедување на информации за да овозможите некоја изборна услуга да функционира, како што е гледање на видеозаписи на интернет;*
* *обезбедување на информации за најблизок банкомат преку прибирање на информации за локацијата на која се наоѓате во моментот (доколку се согласите да споделувате такви информации).*

**Колачиња за интернет банкарство** кои се користат **кај услугите за интернет банкарство** на Банката со цел обезбедување на подобра услуга

*На пример:*

* *Запомнување на избран јазик.*
  1. **Аналитички колачиња**

**Колачиња за перформанси** кои прибираат информации за **начинот на кој се користи нашата веб-страна** и кои нè известуваат доколку настане некаква грешка. Овие колачиња се користат за прибирање на детални технички информации, како што се последните посетени веб-страни, бројот на посетени веб-страни, на кои делови од нашата веб-страна сте кликнале и временскиот период помеѓу две кликнувања. Иако овие информации може да се поврзат со податоци како Вашата IP адреса, домен или информации за пребарувачот, тие се анализираат само во група со податоци од други корисници, а не на начин кој може директно да Ве идентификува.

*На пример, овие колачиња се користат за:*

* *анализирање и подобрување на перформансите и дизајнот на нашата веб-страна;*
* *пресметување на бројот на одговори од нашите реклами за подобрување на ефикасноста на нашето рекламирање;*
* *броење на грешките кои настануваат на нашата веб-страна за подобрување на нашите услуги.*

**Колачиња за пренасочување** кои биле испратени до Вашиот уред преку веб-страните на нашите деловни партнери. Овие колачиња се користат **за препознавање на секое пренасочување кое го вршат нашите деловни партнери кон нашата веб-страна** и дали посетата на пренасочено лице резултира со користење на некој производ или услуга од Банката. Овие информации може да бидат споделени со нашите деловни партнери, но само на анонимен начин, а не на начин кој може директно да Ве идентификува.

**Колачиња од трети страни** кои **не се под контрола на Банката**. Вашето користење на нашата веб-страна може да резултира со складирање на ваков вид колачиња. Ова може да се случи бидејќи нашата веб-страна користи аналитика од трети страни и се прикажуваат содржини од веб-страни на трети страни, на пример, Facebook, Instagram, LinkedIn, YouTube.

На овој начин ќе добиете колачиња од услугите на третата страна, при што Банката може да не го контролира складирањето или пристапот до овие колачиња. Во тој случај, Ви препорачуваме да ги погледнете политиките на приватност и колачиња за овие услуги на третите страни и да дознаете како овие трети страни користат колачиња.

* 1. **Маркетинг колачиња**

**Колачињата за таргетирање или рекламирање** ги користиме **со цел да Ви испратиме рекламни пораки прилагодени на Вашите интереси**. Овие колачиња прибираат детални информации за Вашите најчести пребарувања низ нашата веб-страна (како на пример производите и услугите на кои сте кликнале). Исто така, се користат за препознавање кога повторно ќе ја посетите нашата веб-страна.

*На пример, овие колачиња се користат за прибирање информации во врска со производите и услугите од Банката кои сте ги пребарувале, со цел:*

* *да Ви обезбедиме содржини, препораки и реклами кои Ве интересираат;*
* *да помогнеме при мерење на ефикасноста на рекламна кампања.*

1. **Како да ги оневозможите колачињата?**

Кога ќе ја посетите нашата веб-страна, имате можност да ги подесите колачињата кои не се задолжителни преку опцијата **„Поставки за колачиња“**.

Со кликање на копчето **“Ги прифаќам сите колачиња“** покрај задолжителните колачиња, ги овозможувате и аналитичките и маркетинг колачиња.

Со кликање на копчето **„Не прифаќам колачиња“**, ги оневозможувате аналитичките и маркетинг колачињата, додека задолжителните колачиња остануваат активни од причина што истите се неопходни за да функционира веб-страната на начин на кој се очекува.

Задолжителните колачиња може да се оневозможат преку интернет прелистувачот. Исто така, менито „Помош“ („Help“) во лентата со алатки на интернет прелистувачот на Вашиот компјутер ги дава следниве информации за корисниците:

* можност да ги прифатите сите колачиња;
* како да ги исклучите колачињата од трети страни;
* како да го поставите прелистувачот да Ве извести кога ќе примите ново колаче;
* како целосно да ги исклучите колачињата.

Оневозможувањето на колачиња на овој начин ќе спречи поставување нови колачиња, но нема да престане да функционираат претходно поставените колачиња на Вашиот уред, освен ако не ги избришете сите колачиња во поставките на прелистувачот. Доколку целосно ги исклучите колачињата, тогаш постои можност нашата веб-страна да не функционира на начин како што очекувавте. За да се спречи ова, **Ви препорачуваме да ги прифатите колачињата**.

Ако имате какви било прашања или проблеми, ве молиме контактирајте не електронската адреса: zlp@unibank.mk